pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รฟม. จัดกิจกรรม “บ้านฉันบ้านเธอ” ปีที่ 4
วันพุธที่ 1 กันยายน 2564
รฟม. จัดกิจกรรม “บ้านฉันบ้านเธอ” ปีที่ 4
ส่งเสริมให้นักเรียนป้องกันการแพร่ระบาดของเชื้อไวรัส COVID-19
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม จัดกิจกรรม “บ้านฉันบ้านเธอ” โดยได้ส่งมอบหน้ากากผ้า “แมสก์ทันใจ” จํานวน 100 ชิ้น และเจลแอลกอฮอล์ จํานวน 100 ขวด ให้แก่ โรงเรียนวัดหัวลําโพง ซึ่งเป็นโรงเรียนตามแนวสายทางรถไฟฟ้ามหานคร สายเฉลิมรัชมงคล (MRT สายสีน้ําเงิน) และโรงเรียนชุมชนวัดบางไผ่ ซึ่งเป็นโรงเรียนตามแนวสายทางรถไฟฟ้ามหานคร สายฉลองรัชธรรม (MRT สายสีม่วง) รวมถึงส่งมอบโปสเตอร์ประชาสัมพันธ์ให้ความรู้เกี่ยวกับการดูแลและการปฏิบัติตนเพื่อให้สอดคล้องกับการใช้ชีวิตรูปแบบใหม่ในสังคม (New Normal) ทั้งนี้นักเรียนจากโรงเรียนดังกล่าวได้จัดทําคลิปวิดีโอเพื่อส่งต่อกําลังใจไปยังบุคลากรทางการแพทย์ ซึ่ง รฟม. ได้นําไปเผยแพร่ผ่านเฟซบุ๊กแฟนเพจ การรถไฟฟ้าขนส่งมวลชนแห่งประเทศไทย
รฟม. ได้ดําเนินกิจกรรม “บ้านฉันบ้านเธอ” อย่างต่อเนื่อง ซึ่งปีนี้จัดขึ้นเป็นปีที่ 4 เพื่อเป็นการสร้างความสัมพันธ์อันดีกับนักเรียนในโรงเรียนตามแนวสายทางโครงการรถไฟฟ้า และเนื่องจากสถานการณ์การแพร่ระบาดของเชื้อไวรัส COVID-19 ปีนี้ รฟม. จึงได้ปรับรูปแบบกิจกรรมเป็นการส่งเสริมให้นักเรียนได้ตระหนักถึงความสําคัญในการดูแลตนเอง เพื่อป้องกันการแพร่ระบาดของเชื้อไวรัส COVID–19 ท่านสามารถติดตามข้อมูลข่าวสาร รฟม. ได้ที่ www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย
รัฐบาลไทย-ข่าวทำเนียบรัฐบาล-กระทรวงยุติธรรม โดยโรงพยาบาลราชทัณฑ์ เปิดให้บริการประชาชน รับมือโอไมคอน จัดกิจกรรมตรวจโควิด ฉีดวัคซีน พร้อมตรวจโรคทั่วไป 1 - 4 ก.พ. 2565 นี้
วันเสาร์ที่ 29 มกราคม 2565
กระทรวงยุติธรรม โดยโรงพยาบาลราชทัณฑ์ เปิดให้บริการประชาชน รับมือโอไมคอน จัดกิจกรรมตรวจโควิด ฉีดวัคซีน พร้อมตรวจโรคทั่วไป 1 - 4 ก.พ. 2565 นี้
กระทรวงยุติธรรม โดยโรงพยาบาลราชทัณฑ์ เปิดให้บริการประชาชน รับมือโอไมคอน จัดกิจกรรมตรวจโควิด ฉีดวัคซีน พร้อมตรวจโรคทั่วไป 1 - 4 ก.พ. 2565 นี้
วันเสาร์ที่ 29 มกราคม 2565 นายธวัชชัย ชัยวัฒน์ รองอธิบดีกรมราชทัณฑ์ และโฆษกกรมราชทัณฑ์ กล่าวว่า กรมราชทัณฑ์ โดยทัณฑสถานโรงพยาบาลราชทัณฑ์ ร่วมแบ่งเบาภาระจากโรงพยาบาลภายนอก ในช่วงสถานการณ์การแพร่ระบาดเชื้อโควิด -19 และเตรียมพร้อมรับมือกับสายพันธุ์โอไมคอน ด้วยการจัดกิจกรรมเพื่อให้บริการแก่เจ้าหน้าที่ราชทัณฑ์ และครอบครัว รวมถึงประชาชนทั่วไป ให้สามารถเข้ารับการคัดกรองผู้มีประวัติเสี่ยงสูงด้วยวิธี ATK, RT-PCR ตามแนวทางกระทรวงสาธารณสุข และการให้บริการฉีดวัคซีนเข็มกระตุ้น (เข็มที่ 3 และ 4 ) ตลอดจนการเปิดรับรักษาโรคทั่วไปของ “คลินิกชวนชม” ระหว่างวันที่ 1 - 4 กุมภาพันธ์ 2565 ตั้งแต่เวลา 8.30-12.00 นาฬิกา ณ ทัณฑสถานโรงพยาบาลราชทัณฑ์ ถนนงามวงศ์วาน แขวง ลาดยาว เขตจตุจักร กรุงเทพมหานคร
นายธวัชชัยฯ กล่าวเพิ่มเติมว่า ในการนี้ ทัณฑสถานโรงพยาบาลราชทัณฑ์ จะได้เปิดให้บริการตรวจคัดกรองผู้มีประวัติเสี่ยงสูงด้วยวิธี ATK และ RT-PCR วันละ 100 คน และการให้บริการฉีดวัคซีนเข็มกระตุ้น เข็มที่ 3 และ 4 วันละ 100 คน/วัน โดยไม่คิดค่าใช้จ่ายแต่อย่างใด ในส่วนของการให้บริการตรวจรักษาโรคทั่วไป “คลินิกชวนชม” ซึ่งจัดเป็นผู้ป่วยนอก สามารถเบิกจ่ายตามสิทธิของผู้รับบริการได้ตามปกติ
เพื่อลดการสัมผัสขอความกรุณาเตรียมสําเนาบัตรประชาชนและปากกาส่วนตัว มาด้วย ทัณฑสถานโรงพยาบาลราชทัณฑ์ พร้อมให้บริการ ด้วยเครื่องมือและอุปกรณ์ทาง การแพทย์ที่ทันสมัยและพร้อมสําหรับดูแลรักษาผู้ป่วยตามมาตรฐานทุกระดับอาการด้วยความเสมอภาคเท่าเทียมกัน สอบถามข้อมูลเพิ่มเติมได้ที่ 02 9533 999 กด 1
รัฐบาลไทย-ข่าวทำเนียบรัฐบาล-นายกรัฐมนตรี เร่งสำรวจพื้นที่น้ำท่วมเตรียมออกมาตรการเยียวยา พร้อมขอความร่วมมือทุกภาคส่วนในการเปิดประเทศ ฟื้นฟูการท่องเที่ยว แก้ไขปัญหาเศรษฐกิจ
วันพฤหัสบดีที่ 14 ตุลาคม 2564
นายกรัฐมนตรี เร่งสํารวจพื้นที่น้ําท่วมเตรียมออกมาตรการเยียวยา พร้อมขอความร่วมมือทุกภาคส่วนในการเปิดประเทศ ฟื้นฟูการท่องเที่ยว แก้ไขปัญหาเศรษฐกิจ
นายกรัฐมนตรี เร่งสํารวจพื้นที่น้ําท่วมเตรียมออกมาตรการเยียวยา พร้อมขอความร่วมมือทุกภาคส่วนในการเปิดประเทศ ฟื้นฟูการท่องเที่ยว แก้ไขปัญหาเศรษฐกิจ
วันนี้ (14 ต.ค.64) เวลา 13.10 น. ณ บริเวณทางเชื่อมตึกสันติไมตรี ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้สัมภาษณ์สื่อมวลชนภายหลังการประชุมคณะกรรมการบริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด - 19) ครั้งที่ 16/2564 ย้ํารัฐบาลได้ให้ความสําคัญและเร่งแก้ไขปัญหาน้ําท่วมอย่างเร่งด่วน คาดว่าจะสามารถลดความเสียหายให้น้อยลงได้ ตอนนี้ได้สํารวจพื้นที่ที่ได้รับผลกระทบจากน้ําท่วม เช่น พื้นที่ลุ่มต่ํา พื้นที่ที่ตั้งอยู่บริเวณทางระบายน้ําตามธรรมชาติ เป็นต้น เพื่อกําหนดมาตรการช่วยเหลือเยียวยา เพื่อลดความเดือดร้อนของประชาชนที่ได้รับผลกระทบ
นายกรัฐมนตรียังกล่าวถึงการลงพื้นที่สํารวจในพื้นที่ชุมชนริมแม่น้ําเจ้าพระยา ประชาชนมีความพึงพอใจกับมาตรการช่วยเหลือและเยียวยาของรัฐ หลังจากนี้ ยังจะพิจารณาในส่วนของมาตรการพักชําระหนี้ให้กับผู้ได้รับความเดือดร้อนจากน้ําท่วมด้วย โดย นายกรัฐมนตรียืนยันว่าจะทําให้ดีที่สุด
รัฐบาลไทย-ข่าวทำเนียบรัฐบาล-โฆษกดีอีเอสเตือนอย่าเชื่อข่าวปลอม ธปท. ส่ง sms ให้ประชาชน แจ้งว่าได้รับสินเชื่อ
วันพฤหัสบดีที่ 30 กันยายน 2564
โฆษกดีอีเอสเตือนอย่าเชื่อข่าวปลอม ธปท. ส่ง sms ให้ประชาชน แจ้งว่าได้รับสินเชื่อ
โฆษกดีอีเอสเตือนอย่าเชื่อข่าวปลอม ธปท. ส่ง sms ให้ประชาชน แจ้งว่าได้รับสินเชื่อ
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมืองกล่าวว่าตามที่มีการเผยแพร่ในสื่อสังคมออนไลน์ประเด็นเรื่องธปท.ส่งsmsให้ประชาชนแจ้งว่าได้รับสินเชื่อทางศูนย์ต่อต้านข่าวปลอมได้ดําเนินการตรวจสอบข้อเท็จจริงกับธนาคารแห่งประเทศไทยกระทรวงการคลังพบว่าประเด็นดังกล่าวนั้นเป็นข้อมูลเท็จ
กรณีที่มีประชาชนได้รับข้อความSMSระบุว่าคุณได้รับสินเชื่อจากธนาคารแห่งประเทศไทยพร้อมแนบลิงก์ให้คลิกนั้นทางธนาคารแห่งประเทศไทย(ธปท.)กระทรวงการคลังได้ตรวจสอบและชี้แจงข้อเท็จจริงว่าSMSดังกล่าวไม่ใช่ของธนาคารแห่งประเทศไทยแต่อย่างใดหากได้รับSMSดังกล่าวอย่ากดลิงก์หรือกรอกข้อมูลเป็นอันขาดเนื่องจากธปท.ไม่ได้มีการปล่อยกู้กับประชาชนทั่วไปอีกทั้งยังมีความเสี่ยงถูกนําข้อมูลไปใช้ในทางทุจริตโปรดตรวจสอบรายชื่อผู้ให้บริการที่ได้รับอนุญาตประกอบธุรกิจสินเชื่อจากธปท.ก่อนกู้เงินทุกครั้งคลิกhttps://bit.ly/3CBgMMA
ดังนั้นขอให้ประชาชนอย่าหลงเชื่อข้อมูลดังกล่าวและขอความร่วมมือไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่างๆและเพื่อให้ประชาชนได้รับข้อมูลข่าวสารจากธนาคารแห่งประเทศไทยสามารถติดตามได้ที่เว็บไซต์www.bot.or.thหรือโทร. 02 2835353
นอกจากนี้ประชาชนทุกคนสามารถเข้ามามีส่วนร่วมสนับสนุนการแก้ไขปัญหาการเผยแพร่ข้อมูลเท็จทางสื่อสังคมออนไลน์ตลอดจนแจ้งเบาะแสการฉ้อโกงหรือหลอกลวงทางโซเชียลโดยแจ้งเข้ามาได้ผ่านช่องทางดังนี้ไลน์@antifakenewscenterเว็บไซต์https://www.antifakenewscenter.com/ทวิตเตอร์https://twitter.com/AFNCThailandและโทรสายด่วนGCC 1111ต่อ87รวมทั้งศูนย์รับเรื่องร้องเรียนปัญหาออนไลน์โทร. 1212เพื่อจะประสานต่อไปยังหน่วยงานที่เกี่ยวข้องต่อไป
*********
รัฐบาลไทย-ข่าวทำเนียบรัฐบาล-ไม่เลื่อน! “คนละครึ่งเฟส 3 – ยิ่งใช้ยิ่งได้” เริ่มใช้จ่าย 1 ก.ค. นี้
วันอังคารที่ 29 มิถุนายน 2564
ไม่เลื่อน! “คนละครึ่งเฟส 3 – ยิ่งใช้ยิ่งได้” เริ่มใช้จ่าย 1 ก.ค. นี้
....
ได้ข้อสรุปเป็นที่เรียบร้อย ภายหลังการประชุมคณะกรรมการบริหารเศรษฐกิจในช่วงสถานการณ์ โควิด-19 หรือ (ศบศ.) ยืนยันว่า มาตรการ “ยิ่งใช้ยิ่งได้” และ “คนละครึ่งเฟส 3” ยังดําเนินต่อไปตามกําหนดเดิม ไม่มีการเลื่อนแต่อย่างใด โดยจะเริ่มใช้สิทธิได้ตั้งแต่วันที่ 1 ก.ค. - 31 ธ.ค. 64
.
สําหรับมาตรการคนละครึ่งเฟส 3 กระทรวงการคลังจะโอนเงินเข้าแอปพลิเคชันเป๋าตังให้ผู้ได้สิทธิในวันที่ 1 ก.ค. 64 วงเงิน 1,500 บาท และวันที่ 1 ต.ค. 64 วงเงิน 1,500 บาท รวม 3,000 บาทตลอดโครงการ โดยรัฐบาลจะสมทบค่าใช้จ่ายให้ 50% แต่ไม่เกิน 150 บาทต่อวัน ซึ่งวงเงินที่เหลือในแค่ละวันสามารถทบไปใช้ได้จนสิ้นสุดมาตรการ ขณะนี้ ยังคงเหลือสิทธิกว่า 2.5 ล้านสิทธิ จากทั้งหมด 31 ล้านสิทธิ
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-“รัฐวิสาหกิจเริ่มปี 2565 ยังคงเบิกจ่ายงบลงทุนเป็นไปตามเป้าหมาย”
วันพุธที่ 23 กุมภาพันธ์ 2565
“รัฐวิสาหกิจเริ่มปี 2565 ยังคงเบิกจ่ายงบลงทุนเป็นไปตามเป้าหมาย”
การเบิกจ่ายงบลงทุนของรัฐวิสาหกิจ 43 แห่ง ที่ สคร. กํากับดูแลโดยตรง สําหรับปี 2565 รัฐวิสาหกิจมีผลการเบิกจ่ายงบลงทุนสะสม ณ สิ้นเดือนมกราคม 2565 เป็นไปตามเป้าหมาย โดยสามารถเบิกจ่ายได้ 35,052 ล้านบาท หรือคิดเป็นร้อยละ 97 ของแผนการเบิกจ่ายสะสม
นางปานทิพย์ ศรีพิมล ผู้อํานวยการสํานักงานคณะกรรมการนโยบายรัฐวิสาหกิจ (สคร.) เปิดเผยว่า การเบิกจ่ายงบลงทุนของรัฐวิสาหกิจ 43 แห่ง ที่ สคร. กํากับดูแลโดยตรง สําหรับปี 2565 รัฐวิสาหกิจมีผลการเบิกจ่ายงบลงทุนสะสม ณ สิ้นเดือนมกราคม 2565 เป็นไปตามเป้าหมาย โดยสามารถเบิกจ่ายได้ 35,052 ล้านบาท หรือคิดเป็นร้อยละ 97 ของแผนการเบิกจ่ายสะสม ประกอบด้วยการเบิกจ่ายงบลงทุนของรัฐวิสาหกิจระบบปีงบประมาณ (ตั้งแต่เดือนตุลาคม 2564 - เดือนมกราคม 2565) 34 แห่ง จํานวน 19,549 ล้านบาท หรือคิดเป็นร้อยละ 89 ของแผนเบิกจ่ายสะสม และรัฐวิสาหกิจระบบปีปฏิทิน (เดือนมกราคม 2565) 9 แห่ง จํานวน 15,503 ล้านบาท หรือคิดเป็นร้อยละ 111 ของแผนเบิกจ่ายสะสม
นางสาวปิยวรรณ ล่ามกิจจา ที่ปรึกษาด้านพัฒนารัฐวิสาหกิจ กล่าวเพิ่มเติมว่า ช่วงต้นปี 2565 โครงการลงทุนขนาดใหญ่ส่วนใหญ่สามารถเบิกจ่ายได้เป็นไปตามแผน อาทิ โครงการรถไฟฟ้าสายสีส้ม ช่วงศูนย์วัฒนธรรม - มีนบุรี ของการรถไฟฟ้าขนส่งมวลชนแห่งประเทศไทย โครงการก่อสร้างรถไฟทางคู่ ช่วงนครปฐม - ชุมพร และโครงการก่อสร้างรถไฟทางคู่ช่วงมาบกะเบา - ชุมทางถนนจิระ ของการรถไฟแห่งประเทศไทย โครงการทางพิเศษสายพระราม 3 – ดาวคะนอง - วงแหวนรอบนอกตะวันตก ของการทางพิเศษแห่งประเทศไทย และงานก่อสร้างปรับปรุงขยายท่อประปาของการประปาส่วนภูมิภาค
นางปานทิพย์ ศรีพิมล ผู้อํานวยการ สคร. กล่าวทิ้งท้ายว่า ในปี 2565 ภาพรวมของรัฐวิสาหกิจยังคงสามารถเบิกจ่ายได้เป็นไปตามแผน เนื่องจากรัฐวิสาหกิจมีการวางแผนการเบิกจ่ายที่สะท้อนผลการดําเนินงานที่แท้จริงมากยิ่งขึ้น อย่างไรก็ดี กระทรวงการคลังโดย สคร. จะยังคงติดตามการเบิกจ่ายงบลงทุนของรัฐวิสาหกิจอย่างใกล้ชิด ซึ่ง สคร. ได้มีข้อเสนอแนะเพื่อรายงานคณะรัฐมนตรีโดยขอให้กระทรวงเจ้าสังกัดกํากับให้รัฐวิสาหกิจเร่งขออนุมัติปรับปรุงงบลงทุนระหว่างปี 2565 ให้แล้วเสร็จภายในไตรมาสแรกของปีบัญชี และปรับแผนการลงทุนให้สามารถเบิกจ่ายได้เร็วขึ้นในช่วงไตรมาส 1 และ 2 ของปี 2565 (Front - Loaded) รวมทั้งให้ความสําคัญกับการบริหารความเสี่ยงในการดําเนินโครงการและการเบิกจ่ายงบลงทุน
รัฐบาลไทย-ข่าวทำเนียบรัฐบาล-เปิด ส.ค. นี้ รพ. สนาม 4,500 เตียง @สนามบินสุวรรณภูมิ
วันพฤหัสบดีที่ 22 กรกฎาคม 2564
เปิด ส.ค. นี้ รพ. สนาม 4,500 เตียง @สนามบินสุวรรณภูมิ
....
น.ส. ไตรศุลี ไตรสรณกุล รองโฆษกรัฐบาล เผยข่าวดีถึงความคืบหน้าของ รพ. สนาม ที่ท่าอากาศยานสุวรรณภูมิ ที่ตอนนี้เหลือเพียงขั้นตอนการติดตั้ง โดยจะสามารถเปิดรับผู้ป่วยโควิด-19 ได้ถึง 4,500 เตียง ในเดือน ส.ค. 64
.
รพ. สนาม ที่จะเกิดขึ้นที่สนามบินสุวรรณภูมินี้ จะอยู่ภายในอาคารเทียบเครื่องบินรองหลักที่ 1 (SAT1) ซึ่งเป็นคนละส่วนกับอาคารผู้โดยสาร รองรับผู้ป่วย ICU ได้ 940 เตียง และอีก 3,560 เตียง สําหรับผู้ป่วยอาการน้อยหรือไม่มีอาการ (กลุ่มสีเหลือง – เขียว)
.
และเพื่อเป็นการรองรับผู้ป่วยโควิดที่ยังคงมีจํานวนเพิ่มขึ้น ขณะนี้รัฐบาลได้วางแผนสร้าง รพ. สนามอีกแห่งหนึ่งที่สนามบินดอนเมือง โดยจะใช้อาคารคลังสินค้า 4 ในการรองรับผู้ป่วยอาการไม่รุนแรงได้อีกกว่า 2,000 เตียง
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ติดตามการดำเนินงานการขุดสระเก็บน้ำ
วันพุธที่ 16 มิถุนายน 2564
ติดตามการดําเนินงานการขุดสระเก็บน้ํา
รองปลัด กษ. ติดตามการดําเนินงานการขุดสระเก็บน้ําหรือกิจกรรมการปรับปรุงแปลงเกษตรทฤษฎีใหม่ เร่งรัดให้แล้วเสร็จตามเป้าหมายที่วางไว้
นายประยูรอินสกุลรองปลัดกระทรวงเกษตรและสหกรณ์เปิดเผยภายหลังการประชุมหัวหน้าส่วนราชการกรมพัฒนาที่ดินณกรมพัฒนาที่ดินว่าปลัดกระทรวงเกษตรและสหกรณ์ได้มอบหมายให้มาติดตามการดําเนินงานโครงการ1ตําบล1กลุ่มเกษตรทฤษฎีใหม่ในส่วนของการขุดสระเก็บน้ําหรือกิจกรรมการปรับปรุงแปลงเกษตรทฤษฎีใหม่ที่กรมพัฒนาที่ดินรับผิดชอบซึ่งได้เน้นย้ําว่าจะต้องเร่งรัดการดําเนินงานให้แล้วเสร็จตามเป้าหมายที่กําหนดไว้และต้องมีการประชาสัมพันธ์สร้างการรับรู้อย่างต่อเนื่อง
อย่างไรก็ตามยอมรับว่าการขุดสระเก็บน้ําหรือกิจกรรมการปรับปรุงแปลงเกษตรทฤษฎีใหม่มีความล่าช้าเนื่องจากติดขัดในส่วนความพร้อมของพื้นที่จึงได้มอบหมายให้กรมพัฒนาที่ดินพิจารณารูปแบบสระหากสามารถแก้ไขได้โดยส่วนราชการไม่เสียหายให้พิจารณาแก้ไขตามความเหมาะสมอีกทั้งขอให้เร่งรัดวิธีการจัดซื้อจัดจ้างโดยขอให้ตกลงราคาที่เป็นธรรมและสามารถบริหารจัดการการดําเนินงานในสําเร็จโดยเร็วยิ่งขึ้น
นอกจากนี้ปลัดกระทรวงเกษตรและสหกรณ์ยังได้มอบหมายให้กรมชลประทานเข้ามาช่วยอํานวยความสะดวกในการดําเนินงานเช่นการสูบน้ําเป็นต้นอีกทั้งขอให้ประสานกับหน่วยงานที่เกี่ยวข้องที่จะเข้ามาแจกพันธุ์พืชพันธุ์สัตว์และประมงให้เตรียมปัจจัยต่างๆให้พร้อมเมื่อขุดสระเก็บน้ําแล้วเสร็จจะได้สามารถเข้ามาดําเนินการได้ทันที
ด้านน.ส.เบญจพรชาครานนท์อธิบดีกรมพัฒนาที่ดินกล่าวเพิ่มเติมว่าสําหรับการดําเนินงานขุดสระเก็บน้ําขณะนี้แล้วเสร็จกว่า50%และได้มอบหมายให้ผู้ปฏิบัติงานเร่งดําเนินการอย่างเร่งด่วนรวมถึงจะต้องสร้างความเข้าใจกับเกษตรกรในพื้นที่เพื่อการทํางานจะได้สําเร็จลุล่วงตามเป้าหมายต่อไป
รัฐบาลไทย-ข่าวทำเนียบรัฐบาล-รองนายกรัฐมนตรี “อนุทิน” ร่วมเป็นสักขีพยานการลงนามความร่วมมือตามโครงการ WHO Biohub system หนุนไทยเป็น 1ใน 5 ประเทศแรกของโลกที่เข้าร่วมโครงการแบ่งปันเชื้อชีวภาพกับองค์การอนามัยโลก
วันพฤหัสบดีที่ 26 พฤษภาคม 2565
รองนายกรัฐมนตรี “อนุทิน” ร่วมเป็นสักขีพยานการลงนามความร่วมมือตามโครงการ WHO Biohub system หนุนไทยเป็น 1ใน 5 ประเทศแรกของโลกที่เข้าร่วมโครงการแบ่งปันเชื้อชีวภาพกับองค์การอนามัยโลก
รองนายกฯ “อนุทิน” ร่วมเป็นสักขีพยานการลงนามความร่วมมือตามโครงการ WHO Biohub system หนุนไทยเป็น 1ใน 5 ประเทศแรกของโลกที่เข้าร่วมโครงการแบ่งปันเชื้อชีวภาพกับองค์การอนามัยโลก เพื่อการพัฒนาต่อสู้โรคระบาดอย่างมีประสิทธิภาพ ทุกประเทศเข้าถึงยาและวัคซีน
วันที่ 26 พ.ค. 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ระหว่างการเข้าร่วมประชุมสมัชชาอนามัยโลก (WHA) สมัยที่ 75 ที่นครเจนีวา สมาพันธรัฐสวิส นายอนุทิน ชาญวีรกูล รองนายกรัฐมนตรีและรมว.สาธารณสุข ได้ร่วมกับนาย Tedros Adhanom Ghrebreyesus ผู้อํานวยการใหญ่ องค์การอนามัยโลก (WHO) เป็นสักขีพยานการลงนามในข้อตกลง Standard Material Transfer Agreement 1 (SMTA1) ระหว่างประเทศไทยและ WHO ตามโครงการพัฒนาระบบศูนย์กลางทางชีวภาพ หรือ WHO Biohub system
สําหรับผู้แทนลงนามจากทั้ง 2 ฝ่ายประกอบด้วย นพ.ศุภกิจ ศิริลักษณ์ อธิบดีกรมวิทยาศาสตร์การแพทย์ กระทรวงสาธารณสุข และ ดร.Jaouad Mahjour ผู้ช่วยผู้อํานวยการใหญ่องค์การอนามัยโลก ด้านการเตรียมความพร้อมสําหรับภาวะฉุกเฉินและกฎระเบียบด้านสุขภาพระหว่างประเทศ
นายอนุทิน กล่าวภายหลังเป็นสักขีพยานการลงนามว่า ไทยและ WHO ได้เริ่มหารือกันเกี่ยวกับความร่วมมือนี้ในช่วงการประชุมสมัชชาอนามัยโลก สมัยพิเศษ เมื่อวันที่ 27 พ.ย.-2 ธ.ค. 2564 จากนั้นคณะทํางานทั้ง 2 ฝ่ายได้ดําเนินการหารือในรายละเอียด จัดทําข้อตกลงและสามารถลงนามได้ในครั้งนี้ โดยประเทศไทยเป็น 1 ใน 5 ประเทศแรกที่ร่วมลงนามกับ WHO
“การที่ประเทศไทยได้ลงนามความร่วมมือกับ WHO เป็นประเทศแรกๆ นี้แสดงให้เห็นถึงความพร้อมและขีดความสามารถในด้านห้องปฏิบัติการของประเทศไทย ที่มีมาตรฐานระดับสากล ทั้งการถอดรหัสพันธุกรรม การเพาะและส่งต่อเชื้อโรคใหม่ๆ ด้วยมาตรฐานระดับสูง” นายอนุทิน กล่าว
สําหรับ ความร่วมมือในครั้งนี้เกิดขึ้นเนื่องด้วยบทเรียนจากการระบาดใหญ่ของโควิด19 ที่แสดงให้เห็นว่าประชาคมโลกอาจถูกคุกคามจากโรคต่าง ๆ ได้ในอนาคต ทั่วโลกจําเป็นต้องร่วมมือกันในรูปแบบต่างๆ มากยิ่งขึ้น WHOประเทศไทย และสมาชิก WHO บางประเทศ จึงเห็นพ้องว่าควรจะมีการตั้งระบบศูนย์กลางทางชีวภาพ (Biohub system) เพื่อรวบรวมเชื้อต่าง ๆ ที่อุบัติขึ้น เพื่อเป็นศูนย์กลางในการศึกษาวิจัยเพื่อให้ได้มาซึ่งข้อมูล องค์ความรู้ที่จะรับมือกับโรคได้รวดเร็ว นําไปสู่การวิจัยให้ได้ยา วัคซีนหรือแนวทางการป้องกัน รักษาโรคที่มีประสิทธิภาพ
ทั้งนี้ SMTA1 เป็นข้อตกลงเกี่ยวกับกระบวนการเก็บและการส่งเชื้อด้วยมาตรฐานระดับสูง โดยประเทศไทยจะส่งเชื้อให้ WHO ตามความสมัครใจ (Voluntary Sharing) จากนั้น WHO จะนําเชื้อไปใช้เพื่อประโยชน์สาธารณะ ไม่สามารถใช้เพื่อการค้า (Non-Commercial Public Health Purpose) เมื่อสามารถผลิตยา วัคซีนได้ จะต้องมีแนวทางการกระจายยาหรือวัคซีนที่ได้ไปยังประเทศต่างๆ ทั่วโลกโดยไม่แสวงหากําไร ซึ่ง WHO Biohub นี้ จะเป็นการส่งเสริมและสนับสนุน ความเสมอภาคในการเข้าถึงยา/วัคซีน เพื่อต่อสู้กับโรคระบาดของทุกประเทศไปด้วยกัน ไม่ทิ้งประเทศใด โดยเฉพาะประเทศยากจนไว้ข้างหลัง
รัฐบาลไทย-ข่าวทำเนียบรัฐบาล-กรมปศุสัตว์ ขอให้ ปชช. มั่นใจ "ไก่ไทย" ปลอดภัยไร้สารเร่งโต 100%
วันศุกร์ที่ 12 พฤศจิกายน 2564
กรมปศุสัตว์ ขอให้ ปชช. มั่นใจ "ไก่ไทย" ปลอดภัยไร้สารเร่งโต 100%
....
กรมปศุสัตว์ ชี้แจงกรณีสื่อออนไลน์ได้อ้างว่า พบการฉีดสารอะนาโบลิกสเตียรอยด์ ยาปฏิชีวนะและฮอร์โมนเร่งการเจริญเติบโตในไก่ไทย ส่งผลทําให้ผู้บริโภคเสี่ยงเป็นมะเร็ง และได้แชร์คลิปฉีดยาในไก่ต่อ ๆ กันมานั้น
.
ยืนยันว่าข่าวดังกล่าว เป็นข่าวลวง ไม่มีข้อมูลความจริง และคลิปที่เห็นกันไม่ได้เกิดในประเทศไทย ปัจจุบันการเลี้ยงไก่ในประเทศไทยเป็นระบบอุตสาหกรรมตามมาตรฐาน GAP และได้ปรับปัจจัยต่าง ๆ ที่ส่งผลให้ไก่เติบโตได้ดีและมีสุขภาพแข็งแรง
.
ดังนั้น ขอให้ผู้บริโภคมั่นใจว่าการเลี้ยงไก่ไทยไม่ได้ฉีดฮอร์โมน หรือยาปฏิชีวนะเพื่อเร่งการเจริญเติบโตอย่างแน่นอน หากต้องการซื้อเนื้อไก่ที่มีคุณภาพและปลอดภัย ขอให้ดูตราสัญลักษณ์ "ปศุสัตว์ OK" บนบรรจุภัณฑ์และสถานที่จําหน่าย
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-นายกฯ ชื่นชม “บาส - ปอป้อ” สร้างประวัติศาสตร์คว้าแชมป์แบดมินตันโลก
วันจันทร์ที่ 20 ธันวาคม 2564
นายกฯ ชื่นชม “บาส - ปอป้อ” สร้างประวัติศาสตร์คว้าแชมป์แบดมินตันโลก
.....
นายธนกร วังบุญคงชนะ โฆษกรัฐบาล เผย พล.อ.ประยุทธ์ จันทร์โอชา นายกรัฐมนตรี และ รมว.กลาโหม แสดงความยินดีหลังรับทราบข่าวดีของวงการกีฬาไทยและประเทศไทย ที่แบดมินตัน คู่ผสมไทย "บาส - ปอป้อ" หรือ "บาส" เดชาพล พัววรานุเคราะห์ และ "ปอป้อ" ทรัพย์สิรี แต้รัตนชัย คว้าแชมป์รายการล่าสุด TotalEnergies BWF World Championships 2021 ประเภทแบดมินตันคู่ผสม ที่เมืองอูเอลบา ประเทศสเปน
.
โดยนายกรัฐมนตรีชื่นชมนักกีฬาทั้งสองคน และทีมงานทุกคนที่เป็นความสุขและความภูมิใจของคนไทย โดยเป็นคู่ผสมคู่แรกของประเทศไทยที่คว้าแชมป์โลกได้สําเร็จ
.
พร้อมส่งกําลังใจและขอบคุณนักกีฬา และผู้มีส่วนเกี่ยวข้องกับประวัติศาสตร์ความสําเร็จนี้ นับเป็นการมอบของขวัญปีใหม่ให้ประชาชนและแฟนกีฬาในไทย ซึ่งทั้งสองคนมีผลงานที่ยอดเยี่ยมหลายรายการตลอดปี 2564 และเป็นแบบอย่างให้กับเยาวชน ถึงความมุ่งมั่น ตั้งใจ ทุ่มเท และพัฒนาต่อยอดสิ่งที่ชอบและประสบความสําเร็จ
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ครม.รับทราบร่างกฎกระทรวงแบ่งส่วนราชการสำนักงบประมาณ เพิ่มสำนักงานงบประมาณเขตอีก 7 เขต พร้อมปรับอำนาจและหน้าที่ให้สามารถดูแลสนับสนุนและให้คำปรึกษากับองค์กรปกครองส่วนท้องถิ่นได้ดี
วันอังคารที่ 15 มีนาคม 2565
ครม.รับทราบร่างกฎกระทรวงแบ่งส่วนราชการสํานักงบประมาณ เพิ่มสํานักงานงบประมาณเขตอีก 7 เขต พร้อมปรับอํานาจและหน้าที่ให้สามารถดูแลสนับสนุนและให้คําปรึกษากับองค์กรปกครองส่วนท้องถิ่นได้ดี
ครม.รับทราบร่างกฎกระทรวงแบ่งส่วนราชการสํานักงบประมาณ เพิ่มสํานักงานงบประมาณเขตอีก 7 เขต พร้อมปรับอํานาจและหน้าที่ให้สามารถดูแลสนับสนุนและให้คําปรึกษากับองค์กรปกครองส่วนท้องถิ่นได้ดีขึ้น รวมทั้งส่งเสริมให้ประชาชนมีส่วนร่วมในกระบวนการจัดทํางบประมาณในพื้นที่
วันที่ 15 มีนาคม 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรีกล่าวว่า คณะรัฐมนตรี (ครม.) รับทราบร่างกฎกระทรวงแบ่งส่วนราชการสํานักงบประมาณ สํานักนายกรัฐมนตรี พ.ศ. .... ที่สํานักงานคณะกรรมการกฤษฎีกา ตรวจพิจารณาแล้ว มีสาระสําคัญ คือการจัดตั้ง สํานักงานงบประมาณเขตเพิ่มจํานวน 7 เขต ได้แก่ สํานักงานงบประมาณเขตที่ 12-18 และปรับชื่อจาก กองจัดทํางบประมาณเขตที่ 1-11 เป็น สํานักงานงบประมาณเขตที่ 1-11 และได้ปรับหน้าที่และอํานาจสํานักงานงบประมาณเขตที่ 1-18 และส่วนราชการภายในสํานักงบประมาณให้สอดคล้องกัน
ประกอบด้วย ปรับหน้าที่และอํานาจของส่วนราชการภายในสํานักงบประมาณ ให้มีอํานาจและหน้าที่ในการให้คําปรึกษา แนะนํา และประสานงานกับหน่วยรับงบประมาณในการจัดทํางบประมาณ รวมถึงการบริหารจัดการงบประมาณรายจ่าย การควบคุมงบประมาณ ที่คํานึงถึงความจําเป็น ภารกิจ สถานะเงินนอกงบประมาณ ความสามารถในการหารายได้ การใช้จ่ายและการก่อหนี้ผูกพัน รวมถึงการปฏิบัติหน้าที่ของหน่วยรับงบประมาณ ตลอดจนการวิเคราะห์และจัดทําข้อเสนองบประมาณรายจ่าย และงบประมาณรายจ่ายบูรณาการ รวมทั้งวิเคราะห์เงินนอกงบประมาณและการจ่ายเงินของหน่วยรับงบประมาณ และมีบทบาทในการประสานงานกับราชการส่วนกลาง หรือหน่วยงานที่เกี่ยวข้อง เช่น จัดเตรียมข้อมูลและคําชี้แจงประกอบงบประมาณรายจ่ายเสนอต่อรัฐสภา และปฏิบัติงานหรือสนับสนุนการปฏิบัติงานของหน่วยงานอื่นที่เกี่ยวข้อง
นอกจากนี้ยังปรับหน้าที่และอํานาจของสํานักงานงบประมาณเขต ให้สามารถดูแลสนับสนุนและให้คําปรึกษาเกี่ยวกับการด้านงบประมาณให้กับองค์กรปกครองส่วนท้องถิ่นได้ดีขึ้น โดยให้สํานักงานงบประมาณเขตมีหน้าที่และอํานาจในการให้คําปรึกษา แนะนํา และประสานงานกับหน่วยงานของรัฐและหน่วยรับงบประมาณระดับพื้นที่ในการจัดทํางบประมาณ การบริหารงบประมาณรายจ่าย การควบคุมงบประมาณ รวมถึงการจัดทํางบประมาณของแผนพัฒนาในระดับพื้นที่
โดยให้มีการบูรณาการงบประมาณกับหน่วยงานของรัฐและหน่วยรับงบประมาณให้สอดคล้องกับแผนพัฒนาในระดับพื้นที่และความต้องการของประชาชนในพื้นที่ ตลอดจนส่งเสริมสนับสนุนให้ประชาชนมีส่วนร่วมในกระบวนการจัดทํางบประมาณในพื้นที่ความรับผิดชอบ และยังได้ปรับบทบาท ภารกิจ หน้าที่และอํานาจ เพื่อให้สอดรับกับบทบาทภารกิจที่เปลี่ยนแปลงไปของหน่วยงานในสังกัดสํานักงบประมาณ เช่น กองจัดทํางบประมาณด้านเศรษฐกิจ 3 แก้ไขเพิ่มเติมอํานาจหน้าที่ให้ครอบคลุมถึงด้านดิจิทัลเพื่อเศรษฐกิจและสังคมและแรงงาน จากเดิมเฉพาะด้านแรงงาน เป็นต้น
------------------------
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ลงพื้นที่เรือนจำเขาพลอง ดูการปลูก-ขยายพันธุ์ฟ้าทะลายโจร ร่วมทดลองบรรจุแคปซูล พร้อมเดินหน้าทำฮับสมุนไพร เล็งแจกต้นกล้าให้ชาวบ้าน
วันพฤหัสบดีที่ 22 กรกฎาคม 2564
รัฐมนตรีว่าการกระทรวงยุติธรรม ลงพื้นที่เรือนจําเขาพลอง ดูการปลูก-ขยายพันธุ์ฟ้าทะลายโจร ร่วมทดลองบรรจุแคปซูล พร้อมเดินหน้าทําฮับสมุนไพร เล็งแจกต้นกล้าให้ชาวบ้าน
รัฐมนตรีว่าการกระทรวงยุติธรรม ลงพื้นที่เรือนจําเขาพลอง ดูการปลูก-ขยายพันธุ์ฟ้าทะลายโจร ร่วมทดลองบรรจุแคปซูล พร้อมเดินหน้าทําฮับสมุนไพร เล็งแจกต้นกล้าให้ชาวบ้าน
เมื่อเวลา 08.30 น. ที่เรือนจําชั่วคราวเขาพลอง จังหวัดชัยนาท นายสมศักดิ์ เทพสุทิน รัฐมนตรีว่าการกระทรวงยุติธรรม ลงพื้นตรวจการปลูกสมุนไพรฟ้าทะลายโจร พร้อมด้วย นายสมบูรณ์ ศิริเวช ผู้ว่าราชการจังหวัดชัยนาท นายมณเทียร สงฆ์ประชา ส.ส.ชัยนาท พรรคพลังประชารัฐ นายอนุสรณ์ นาคาศัย นายกอบจ.ชัยนาท และนพ.วีระกิตติ์ หาญปริพรรณ์ รองอธิบดีกรมราชทัณฑ์
นายขวัญไชย สันติภราภพ ผบ.เรือนจําจังหวัดชัยนาท กล่าวรายงานว่า เรือนจําได้ดําเนินการตามนโยบาย มีพื้นที่ใช้สอย 100 ไร่ ได้เริ่มต้นปลูก 1 ไร่ ใช้เวลาปลูกอีกประมาณ 2 เดือนครึ่ง จะเก็บทํายาได้ โดยรูดใบใช้ทํายา ส่วนก้านนําไปปักชํา นอกจากนี้ยังมีการปลูกกระชายขาว 10,000 ต้น ตะไคร้ 5 ไร่ ตะไคร้หอม 1 ไร่ และยังมี ใบชะพลู สะเดา ใบบัวบก สมุนไพรอื่นๆอีกหลายชนิด ซึ่งเรามีแนวคิดที่จะทําให้เป็นฮับสมุนไพร
นายสมศักดิ์ กล่าวว่า ตนเคยมาดูที่นี่เมื่อ 5-6 เดือนก่อน มีการพัฒนาไปมากมาย ซึ่งขณะนี้เรากําลังสนใจสมุนไพรฟ้าทะลายโจร การใช้ฟ้าทะลายโจรรักษาโควิด -19 ในเรือนจําได้ผลที่ดีมาก โดยใช้แทนยาแผนปัจจุบันที่เราหาไม่ทันเพราะมีผู้ต้องขังจํานวนมาก โดยเรือนจํากลางเชียงใหม่สามารถใช้ฟ้าทะลายโจรรักษาผู้ต้องขังที่ติดโควิดได้ 5,000 กว่าคน รวมทั้งยังมีเรือนจํากลางบางขวางและเรือนจําจังหวัดนนทบุรีที่ใช้รักษาผู้ต้องขังได้อีกหลายพันคน แต่เราต้องการหาวิธีที่ชัดเจนในการกินฟ้าทะลายโจร กระทรวงสาธารณสุขกําลังจะบอกกับเราว่าจะทําอย่างไร รวมถึงการควบคุมให้ราคาไม่แพงและพอเพียง ปัจจุบันหายากแต่เราสามารถเพาะพันธุ์ได้เร็ว แต่ต้องดูว่าเป็นพันธุ์ไหน หากเราได้พันธุ์ที่ดีจะทําให้ง่ายมากในการมาสกัดทํายา ซึ่งขณะนี้ขาดแคลนต้นฟ้าทะลายโจรแต่อีกเดือนสองเดือนจะไปได้ เราพร้อมเดินหน้า หลายๆจังหวัดดําเนินการแล้ว ซึ่งฟ้าทะลายโจรของแต่ละเรือนจําที่มีกล้าพันธุ์สามารถแบ่งให้ชาวบ้านไปปลูกได้ และอาจจะสอนวิธีการผลิต
จากนั้นนายสมศักดิ์ และคณะได้เดินชมการสาธิต การแปรรูปผลิตภัณฑ์สมุนไพร การบดอัดยาฟ้าทะลายโจร และการบรรจุแคปซูล โดยสามารถผลิตได้วันละ 10,000 เม็ด ซึ่งนายสมศักดิ์ได้ทดลองการบรรจุแคปซูลด้วย รวมถึงการทําน้ํากระชายและน้ําอัญชัญ และได้เดินชมแปลงปลูกฟ้าทะลายโจร การปักกิ่งเพื่อขยายพันธุ์โดยกลุ่มผู้ต้องขัง
รัฐบาลไทย-ข่าวทำเนียบรัฐบาล-ยกระดับท่าเรือแหลมฉบัง สู่มาตรฐานสากล ISO 22301: 2019 ระบบบริหารจัดการความต่อเนื่องทางธุรกิจ พร้อมมอบนโยบายและติดตามโครงการที่สำคัญ
วันพฤหัสบดีที่ 12 พฤษภาคม 2565
ยกระดับท่าเรือแหลมฉบัง สู่มาตรฐานสากล ISO 22301: 2019 ระบบบริหารจัดการความต่อเนื่องทางธุรกิจ พร้อมมอบนโยบายและติดตามโครงการที่สําคัญ
...
วันพฤหัสบดีที่ 12 พฤษภาคม 2565 เวลา 14.15 น. ณ ห้องประชุมแตรทอง 1 ศูนย์สวัสดิการท่าเรือแหลมฉบัง อ.ศรีราชา จ.ชลบุรี นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม เป็นประธานในพิธีมอบใบรับรองระบบการบริหารความต่อเนื่องทางธุรกิจ ตามมาตรฐาน ISO 22301 : 2019 สําหรับพื้นที่ท่าเรือแหลมฉบัง ให้แก่ เรือเอก กานต์ เมนะรุจิ รองผู้อํานวยการท่าเรือแหลมฉบัง โดยมี กรรมการการท่าเรือแห่งประเทศไทย นายเกรียงไกร ไชยศิริ วงศ์สุข ผู้อํานวยการการท่าเรือแห่งประเทศไทย ผู้บริหารและพนักงานการท่าเรือ ร่วมเป็นสักขีพยาน
นายอธิรัฐ กล่าวว่า แผนบริหารความต่อเนื่องทางธุรกิจ จัดทําขึ้นเพื่อเตรียมความพร้อมรองรับเหตุวิกฤตที่อาจเกิดขึ้นและส่งผลกระทบทําให้การบริการหยุดชะงัก เช่น อุทกภัย อัคคีภัย การชุมนุมประท้วง การจลาจล หรือเหตุการณ์โรคระบาดต่อเนื่อง เป็นต้น ส่งผลให้เกิดการหยุดงาน หรือไม่สามารถให้บริการได้อย่างต่อเนื่อง เพื่อสร้างความเชื่อมั่นและพึงพอใจต่อลูกค้าผู้ใช้บริการ แผนบริหารความต่อเนื่องจึงเป็นสิ่งสําคัญที่จะช่วยให้สามารถรับมือกับเหตุการณ์ฉุกเฉินที่ไม่คาดคิด และทําให้กระบวนการที่สําคัญสามารถกลับมาดําเนินการได้ตามปกติภายในระยะเวลาที่กําหนด ช่วยลดระดับความรุนแรงของผลกระทบที่เกิดขึ้นได้
นายอธิรัฐ ได้กล่าวชื่นชมการทํางานของคณะทํางานภายใต้ระบบการบริหารความต่อเนื่องทางธุรกิจ ISO 22301 : 2019 ผู้บริหาร และพนักงานของ กทท.ที่ตลอดระยะเวลาที่ผ่านมาได้ร่วมมือร่วมใจกันอย่างเข้มแข็งในการมุ่งมั่นที่จะนําระบบการบริหารความต่อเนื่องทางธุรกิจ ISO 22301 มาพัฒนาอย่างเป็นระบบ จนได้รับการรับรองมาตรฐานจากบริษัทผู้ตรวจประเมินมาตรฐานสากล แสดงถึงความตั้งใจในการผลักดันความเป็นมาตรฐานสากลและส่งเสริมวิสัยทัศน์ “To be World Class Port” อย่างแท้จริง
ในการนี้ รัฐมนตรีช่วยว่าการกระทรวงคมนาคม ยังได้ติดตามความคืบหน้าการดําเนินงานโครงการพัฒนาท่าเรือแหลมฉบัง ระยะที่ 3 ในส่วนท่าเทียบเรือ F ซึ่งเป็นการเพิ่มขีดความสามารถของท่าเรือเพื่อรองรับความต้องการขนส่งสินค้าทางทะเลระหว่างประเทศที่เพิ่มขึ้นในอนาคต ซึ่งขณะนี้ กทท. เป็นผู้ดําเนินงานก่อสร้างงานทางทะเลเพื่อรองรับการก่อสร้างท่าเทียบเรือและโครงสร้างพื้นฐาน ท่าเรือชายฝั่ง งานระบบรางและย่านรถไฟ คาดว่าใช้เวลาอีกประมาณ 2 ปี จึงจะส่งมอบพื้นที่ให้เอกชนผู้รับสัมปทานดําเนินการต่อไป จึงได้เน้นย้ําให้ กทท. ดําเนินงานโครงการให้เป็นไปตามแผนที่กําหนดไว้ และให้คํานึงถึงคุณภาพสิ่งแวดล้อมในพื้นที่ คํานึงถึงสุขภาพของประชาชนในบริเวณใกล้เคียง อันจะนําไปสู่ท่าเรือชั้นนําระดับมาตรฐานโลกต่อไป
รัฐบาลไทย-ข่าวทำเนียบรัฐบาล-รัฐบาลเห็นชอบค่าตอบแทนบุคลากรและค่าดูแลผู้ไม่มีสิทธิรักษาโควิด-19
วันจันทร์ที่ 8 สิงหาคม 2565
รัฐบาลเห็นชอบค่าตอบแทนบุคลากรและค่าดูแลผู้ไม่มีสิทธิรักษาโควิด-19
วันเสาร์ที่ 6 สิงหาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลดูแลสวัสดิภาพประชาชนและบุคลากรทางการแพทย์จากสถานการณ์โควิด-19 อย่างต่อเนื่อง โดยเห็นชอบหลักการของโครงการที่เกี่ยวกับการจ่ายค่าตอบแทนหรือค่าเสี่ยงภัยแก่บุคลากรทางการแพทย์และสาธารณสุขที่ปฏิบัติงานเกี่ยวกับโรคโควิด-19 ของ 6 หน่วยงาน กรอบวงเงินรวม 14,510 ล้านบาท พร้อมทั้งเห็นชอบค่าใช้จ่ายในการดําเนินการควบคุมและป้องกันโรครวมกว่า 2,021 ล้านบาท ประกอบด้วย ค่ารักษาโรคโควิด-19 แก่ผู้ไม่มีสิทธิการรักษาพยาบาล และค่าฉีดวัคซีนโควิด-19 ให้แก่กลุ่มคนที่มีปัญหาสถานะทางทะเบียนและสิทธิรักษา รวมถึงผู้ที่ไม่ใช่ประชาชนไทย เพื่อป้องกันและลดการแพร่กระจายของโรคจากการเปิดประเทศ และเตรียมการสู่โรคประจําถิ่น
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-โฆษกรัฐบาล ชี้ข้อเท็จจริงการจัดเวทีเสวนา “ถามมา ตอบไป Better THAILAND OPEN DIALOGUE เพื่อประเทศไทยที่ดีกว่า” เป็นความร่วมมือของภาครัฐ เอกชน ประชาชน เพื่อเดินหน้าประเทศ
วันศุกร์ที่ 20 พฤษภาคม 2565
โฆษกรัฐบาล ชี้ข้อเท็จจริงการจัดเวทีเสวนา “ถามมา ตอบไป Better THAILAND OPEN DIALOGUE เพื่อประเทศไทยที่ดีกว่า” เป็นความร่วมมือของภาครัฐ เอกชน ประชาชน  เพื่อเดินหน้าประเทศ
โฆษกรัฐบาล ชี้ข้อเท็จจริงการจัดเวทีเสวนา “ถามมา ตอบไป Better THAILAND OPEN DIALOGUE เพื่อประเทศไทยที่ดีกว่า” เป็นความร่วมมือของภาครัฐ เอกชน ประชาชน  เพื่อเดินหน้าประเทศ  โดยภาคเอกชนเป็นสปอนเซอร์ค่าใช้จ่ายในการจัดงาน
วันนี้ 20 พฤษภาคม 2565 นายธนกร วังบุญคงชนะ โฆษกประจําสํานักนายกรัฐมนตรี ชี้แจงต่อกรณีกระแสข่าวการจัดงานเสวนาเวที “ถามมา ตอบไป Better THAILAND OPEN DIALOGUE เพื่อประเทศไทยที่ดีกว่า” ซึ่งจัดขึ้นระหว่างวันที่ 19 – 20 พฤษภาคม 2565 ณ รอยัล พารากอน ฮอล์ สยามพารากอน ใช้งบประมาณรัฐจํานวนมาก นั้น
โฆษกประจําสํานักนายกรัฐมนตรีกล่าวว่าเวทีเสวนานี้ ไม่ได้ใช้งบประมาณจากภาครัฐในการจัด ซึ่งจัดโดยความร่วมมือของสมาคมนิสิตเก่าวิศวกรรมศาสตร์แห่งจุฬาลงกรณ์มหาวิทยาลัย สมาคมนิสิตเก่าคณะพาณิชยศาสตร์และการบัญชีแห่งจุฬาลงกรณ์มหาวิทยาลัย สมาคมนิสิตเก่าเศรษฐศาสตร์แห่งจุฬาลงกรณ์มหาวิทยาลัย จับมือ คณะกรรมการร่วมภาคเอกชน 3 สถาบัน (กกร.) ได้แก่ สภาหอการค้าแห่งประเทศไทย สภาอุตสาหกรรมแห่งประเทศไทย และ สมาคมธนาคารไทย ซึ่งมีการสนับสนุนงบประมาณในการจัดจากบริษัทในเครือของกลุ่ม ปตท. และภาคเอกชนที่สนใจได้ให้การสนับสนุนเพิ่มเติม ที่เห็นประโยชน์ในการนําเสนอผลงานของรัฐบาลและสื่อสารถึงโอกาสในการพัฒนาประเทศชาติ ดังที่เคยให้ข่าวไปเมื่อวันที่ 18 พฤษภาคม 2565 ยืนยันว่าไม่มีการใช้งบประมาณภาครัฐแม้แต่นิดเดียว
ซึ่งการที่นายกรัฐมนตรี รองนายกรัฐมนตรี และรัฐมนตรีได้กรุณาเข้าร่วมงานเสวนาฯ เนื่องจากมีเจตนาที่ดีต่อประเทศชาติ เห็นประโยชน์ที่ประชาชนจะได้รับจากการรับฟังในเวทีนี้ จึงขอชี้แจงให้เข้าใจถึงข้อเท็จจริงเพื่อไม่ให้เกิดความสับสนวิพากษ์วิจารณ์ในสังคม
********************
รัฐบาลไทย-ข่าวทำเนียบรัฐบาล-รองปลัดกระทรวงยุติธรรม รับเรื่องจากกลุ่มรีโรท เพื่อขอให้ดำเนินการในส่วนที่เกี่ยวข้องกับภารกิจของกรมราชทัณฑ์ และกระทรวงยุติธรรม
วันจันทร์ที่ 4 กรกฎาคม 2565
รองปลัดกระทรวงยุติธรรม รับเรื่องจากกลุ่มรีโรท เพื่อขอให้ดําเนินการในส่วนที่เกี่ยวข้องกับภารกิจของกรมราชทัณฑ์ และกระทรวงยุติธรรม
รองปลัดกระทรวงยุติธรรม รับเรื่องจากกลุ่มรีโรท เพื่อขอให้ดําเนินการในส่วนที่เกี่ยวข้องกับภารกิจของกรมราชทัณฑ์ และกระทรวงยุติธรรม
ในวันจันทร์ที่ ๔ กรกฎาคม ๒๕๖๕ เวลา ๑๓.๐๐ น. ณ บริเวณด้านหน้าศูนย์บริการร่วมกระทรวงยุติธรรม ชั้น ๑ อาคารกระทรวงยุติธรรม นายสหการณ์ เพ็ชรนรินทร์ รองปลัดกระทรวงยุติธรรม รับหนังสือจากกลุ่มรีโรท นําโดย นายจักรชัย เงาศรี เพื่อขอให้ดําเนินการในส่วนที่เกี่ยวข้องกับภารกิจของกรมราชทัณฑ์ และกระทรวงยุติธรรม
รัฐบาลไทย-ข่าวทำเนียบรัฐบาล-สธ.เขตสุขภาพที่ 4 ฟื้นฟูผู้ป่วยหลอดเลือดสมองได้ผลดี
วันอังคารที่ 7 กันยายน 2564
สธ.เขตสุขภาพที่ 4 ฟื้นฟูผู้ป่วยหลอดเลือดสมองได้ผลดี
ปลัดกระทรวงสาธารณสุขเผยเขตสุขภาพที่ 4 จัดระบบฟื้นฟูผู้ป่วยโรคหลอดเลือดสมอง ผ่านการทํากายภาพบําบัด กิจกรรมบําบัด อรรถบําบัด และฝังเข็ม จนกลับมาใช้ชีวิตได้ ช่วยลดต้นทุนการขาดงานและเจ็บป่วยถึง 100 ล้านบาทในช่วง 3 เดือน พร้อมให้ทุกจังหวัดเสี่ยงน้ําท่วมจัดเต
ปลัดกระทรวงสาธารณสุขเผยเขตสุขภาพที่ 4 จัดระบบฟื้นฟูผู้ป่วยโรคหลอดเลือดสมอง ผ่านการทํากายภาพบําบัด กิจกรรมบําบัด อรรถบําบัด และฝังเข็ม จนกลับมาใช้ชีวิตได้ ช่วยลดต้นทุนการขาดงานและเจ็บป่วยถึง 100 ล้านบาทในช่วง 3 เดือน พร้อมให้ทุกจังหวัดเสี่ยงน้ําท่วมจัดเตรียมแผนรับมือช่วงกันยายน-ธันวาคมนี้
นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ภายหลังการประชุมผู้บริหารสํานักงานปลัดกระทรวงสาธารณสุข ว่า ที่ประชุมได้รับทราบผลการดําเนินงาน “เปลี่ยนภาระเป็นพลังสังคมIntermediate Care 2564” เป็นระบบการดูแลผู้ป่วยระยะกลางซึ่งเป็นผู้ป่วยที่ผ่านพ้นวิกฤตและมีอาการคงที่ของเขตสุขภาพที่ 4 ประกอบด้วย 8 จังหวัดคือ นนทบุรี นครนายก สิงห์บุรี อ่างทอง พระนครศรีอยุธยา สระบุรี และลพบุรี ในการดูแลฟื้นฟูสมรรถภาพของผู้ป่วยโรคหลอดเลือดสมอง (Stroke) ที่พ้นระยะเฉียบพลัน และสภาวะผู้ป่วยคงที่ โดยจัดบริการกายภาพบําบัด กิจกรรมบําบัด หรืออรรถบําบัด เพื่อให้ผู้ป่วยกลับมาเคลื่อนไหว ทรงตัว ดําเนินกิจวัตรประจําวัน หรือพูดสื่อสารได้ รวมถึงมีบริการฝังเข็มกระตุ้น และประเมินความสามารถการดําเนินชีวิตประจําวันทุก 1-2 เดือน จนครบ 6 เดือน พบว่าช่วยฟื้นฟูให้ผู้ป่วยกลับมาใช้ชีวิตและทํางานได้ ช่วยลดต้นทุนทั้งทางตรงและทางอ้อม โดยเฉพาะการลดต้นทุนที่เกิดจากการขาดงานและความเจ็บป่วยได้ถึง 162,664 บาทต่อคนต่อปีรวมแล้วประมาณ 100 ล้านบาทต่อไตรมาส
นอกจากนี้ ที่ประชุมฯ ได้ให้จังหวัดเสี่ยงสูงและเสี่ยงปานกลางที่จะเกิดอุทกภัย เตรียมแผนรับเหตุอุทกภัย ในช่วงเดือนกันยายน-ธันวาคม 2564 โดยให้จัดทําและทบทวนใน 4 แผน คือ แผนปฏิบัติการตอบโต้ภาวะฉุกเฉินแผนประคองกิจการ เพื่อให้โรงพยาบาลให้บริการต่อไปได้ แผนปฏิบัติการควบคุมโรคและภัยสุขภาพ และแผนการจัดการด้านทรัพยากร โดยจังหวัดเสี่ยงสูงจะมีการฝึกซ้อมแผนเตรียมความพร้อมตอบโต้ภาวะฉุกเฉินด้านการแพทย์และสาธารณสุขภายในสิ้นเดือนกันยายนนี้ผ่านระบบออนไลน์ เพื่อให้สามารถดูแล บริการ รักษาพยาบาล และบรรเทาความเดือดร้อนของประชาชนหากเกิดเหตุน้ําท่วมได้ทันท่วงที
************************************* 7 กันยายน 2564
*********************************************
รัฐบาลไทย-ข่าวทำเนียบรัฐบาล-พม. ใช้ TPMAP บูรณาการและแก้ไขความยากจนกลุ่มเปราะบางรายครัวเรือนในพื้นที่ จ.อุดรธานี
วันจันทร์ที่ 8 พฤศจิกายน 2564
พม. ใช้ TPMAP บูรณาการและแก้ไขความยากจนกลุ่มเปราะบางรายครัวเรือนในพื้นที่ จ.อุดรธานี
พม. ใช้ TPMAP บูรณาการและแก้ไขความยากจนกลุ่มเปราะบางรายครัวเรือนในพื้นที่ จ.อุดรธานี
วันนี้(8 พ.ย. 64)นางสาวมนิดา ลิ่มนิจสรกุล ผู้ช่วยปลัดกระทรวงการพัฒนาสังคมและความมั่นคงของมนุษย์ เปิดเผยว่า เมื่อวันที่ 5 พ.ย. 64 นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ ได้มอบหมายให้ตนติดตามการดําเนินงานตามยุทธศาสตร์ชาติ โครงการแก้ไขปัญหาความยากจนและพัฒนาคนทุกช่วงวัยอย่างยั่งยืนตามหลักปรัชญาของเศรษฐกิจพอเพียงในระด้วยระบบการบริหารจัดการข้อมูลการพัฒนาคนแบบชี้เป้า (Thai People Map and Analytics Platform : TPMAP) ณ จังหวัดอุดรธานี เพื่อศึกษาการดําเนินการในพื้นที่โรงเรียนและบ้านโนนสุขสมบูรณ์ และนําผลการศึกษามาสู่การพัฒนาโครงการต่างๆ เพื่อแก้ไขปัญหา
นางสาวมนิดากล่าวต่อไปว่า การลงพื้นที่ครั้งนี้ พบว่า ชุมชนประสบปัญหาการขาดแคลนน้ํา เพื่อมาทําการเกษตร และมีสารเคมีตกค้างจากการทําเกษตรที่อาจก่อให้เกิดผลกระทบต่อสุขภาพของคนในชุมชน ทั้งนี้ ชุมชนได้แก้ปัญหาดังกล่าว โดยจัดทําแผนและมาตรการส่งเสริมครัวเรือนทําการเกษตรโดยไม่ใช้สารเคมี และทําข้อตกลงในครัวเรือน เริ่มจากการลดการใช้สารเคมีทางการเกษตร และใช้การปลูกผัก เกษตรปลอดภัย ผ่านการสร้างความตระหนักให้กับคนในชุมชน และการศึกษาวิจัยร่วมกับมหาวิทยาลัยราชภัฏอุดรธานี เกิดการใช้พลังงานทดแทน คือ แผงระบบโซลาร์เซลล์ (ชุมชนเรียนรู้) โดยมีการอบรมให้คนในชุมชน "จัดทําบัญชีครัวเรือนบ้านสุขสมบูรณ์" ให้กับแกนนําในชุมชน เช่น กลุ่มเกษตรกร ผู้นําชุมชน ครู เป็นต้น และนําไปขยายผล เพื่อเพิ่มรายได้ ลดรายจ่าย และเกิดการวางแผนการใช้จ่าย โดยใช้สมุดบัญชีครัวเรือนและสมุดบัญชีวิสาหกิจชุมชน เป็นเครื่องมือ ส่งผลให้เกิดรายได้กลับเข้ามาสู่เป็นเงินทุนหมุนเวียน นอกจากนี้ ยังพัฒนาหลักสูตรเกษตรปลอดภัยในโรงเรียนเพื่อความยั่งยืน ซึ่งพัฒนาหลักสูตรจากการถอดบทเรียนร่วมกับครู นักเรียน และชุมชน
นาวสาวมนิดากล่าวเพิ่มเติมว่า กระทรวง พม. ต้องขอขอบคุณมหาวิทยาลัยราชภัฏอุดรธานี ที่สร้างคนรุ่นใหม่ เพื่อพัฒนาต่อยอดโครงการ และมีการทํางานร่วมกับเครือข่ายในพื้นที่ในการพัฒนาให้เกิดความยั่งยืน และเราต้องขับเคลื่อนอย่างต่อเนื่องโดยต้องคํานึงถึงการใช้ทรัพยากรในชุมชนให้เกิดประโยชน์สูงสุด และขับเคลื่อนด้วยภูมิปัญญาท้องถิ่น นอกจากนี้ กระทรวง พม. ได้มีการคัดกรองข้อมูลการพัฒนาคนแบบชี้เป้า (Thai People Map and Analytics Platform : TPMAP) จังหวัดอุดรธานี ซึ่งพัฒนาระบบโดยสํานักงานสภาพัฒนาการเศรษฐกิจและสังคมแห่งชาติ เพื่อนําข้อมูลไปใช้ในการพัฒนารายครัวเรือน และการจัดระดับครัวเรือนเปราะบางในสามระดับ โดยบูรณาการความร่วมมือระหว่างหน่วยงานภาครัฐที่เกี่ยวข้องในการช่วยเหลือและพัฒนาคุณภาพชีวิตของกลุ่มเปราะบางให้ครอบคลุมในทุกมิติแบบองค์รวม อีกทั้งยังมีการขับเคลื่อนชุมชนอย่างครอบคลุมในมิติ 5 ด้าน ได้แก่ 1) มิติด้านสุขภาพ 2) มิติด้านความเป็นอยู่ 3) มิติด้านการศึกษา 4) มิติด้านรายได้ และ 5) มิติด้านการเข้าถึงบริการภาครัฐ บนฐานทรัพยากรชุมชน ซึ่งสอดคล้องกับแนวทางการแก้ปัญหาความยากจนและลดความเหลื่อมล้ําในสังคมของรัฐบาล
รัฐบาลไทย-ข่าวทำเนียบรัฐบาล-สำนักงานสลากฯ จัดรับฟังความคิดเห็นและศึกษาผลกระทบทางสังคม เกี่ยวกับสลากกินแบ่งรัฐบาล แบบ N3 และ L6 ครั้งที่ 2 ที่ชลบุรี
วันจันทร์ที่ 25 กรกฎาคม 2565
สํานักงานสลากฯ จัดรับฟังความคิดเห็นและศึกษาผลกระทบทางสังคม เกี่ยวกับสลากกินแบ่งรัฐบาล แบบ N3 และ L6 ครั้งที่ 2 ที่ชลบุรี
สํานักงานสลากฯ จัดเวทีรับฟังความคิดเห็นประชาชนและศึกษาผลกระทบทางสังคม เกี่ยวกับสลากกินแบ่งรัฐบาล แบบ N3 และ L6  ครั้งที่ 2 ที่ชลบุรี และเปิดรับความคิดเห็นผ่านช่องทางออนไลน์ตั้งแต่บัดนี้ -10 ส.ค. 65
วันนี้ (24 กรกฎาคม 2565) เวลา 09.30 น.ที่โรงแรมบางแสนเฮริเทจ อ.เมือง จ.ชลบุรี นายธนวรรธน์ พลวิชัย กรรมการและโฆษกคณะกรรมการสลากกินแบ่งรัฐบาล พร้อมด้วยพันโท หนุน ศันสนาคม ผู้อํานวยการสํานักงานสลากกินแบ่งรัฐบาล นายทวีป วุฒิบาทุกาจิตต์ รองผู้อํานวยการสํานักงานสลากกินแบ่งรัฐบาล ร่วมประชุมรับฟังความคิดเห็นของผู้มีส่วนได้ส่วนเสียและศึกษาผลกระทบทางสังคม เกี่ยวกับการกําหนดประเภทและรูปแบบสลากกินแบ่งรัฐบาล จังหวัดชลบุรี โดยกิจกรรมแบ่งออกเป็นสองส่วน คือ การรับฟังความคิดเห็นและตอบข้อซักถามในช่วงเช้า และการสนทนากลุ่มย่อย (focus Group) ในช่วงบ่าย โดยมีนายนริศ นิรามัยวงศ์ รองผู้ว่าราชการจังหวัดชลบุรี ให้การต้อนรับ และกลุ่มผู้มีส่วนได้ส่วนเสียที่เข้าร่วมกิจกรรม ประกอบด้วย ตัวแทนจําหน่ายสลาก ผู้ซื้อจองล่วงหน้า ตัวแทนส่วนราชการที่เกี่ยวข้อง สื่อมวลชน และประชาชนผู้ซื้อสลาก
นายธนวรรธน์ พลวิชัย กรรมการและโฆษกคณะกรรมการฯ กล่าวต่อผู้สื่อข่าวว่า จากการ ที่สํานักงานสลาก ฯ ได้วางแนวทางในการแก้ไขปัญหาสลากเกินราคา เป็น 3 ระยะ โดยในระยะสั้น เป็นการตั้งจุดจําหน่ายสลาก 80 ซึ่งขณะนี้มีอยู่ 754 จุดทั่วประเทศ และจะครบ 1,000 จุด ในเดือนสิงหาคมนี้ ส่วนการแก้ไขปัญหาระยะกลาง คือการจําหน่ายสลากผ่านแพลตฟอร์มออนไลน์ หรือสลากดิจิทัล ที่มีกระแสตอบรับเป็นอย่างดีจากพี่น้องประชาชนที่ต้องการซื้อสลากในราคา 80 บาท รวมถึงการคัดเลือกผู้ซื้อจองล่วงหน้าที่ใกล้จะดําเนินการแล้วเสร็จ สําหรับมาตรการแก้ปัญหาสลากเกินราคาในระยะยาว คือ การออกผลิตภัณฑ์ใหม่ เพื่อเป็นทางเลือกให้กับผู้ที่ต้องการเสี่ยงโชคอย่างถูกกฎหมาย
โดยที่พระราชบัญญัติสํานักงานสลากกินแบ่งรัฐบาล พ.ศ. 2517 และที่แก้ไขเพิ่มเติม กําหนดไว้ว่า “การออกประกาศ กําหนดประเภทและรูปแบบสลากกินแบ่งรัฐบาลโดยความเห็นชอบของคณะรัฐมนตรี ทั้งนี้ ต้องจัดให้มีการรับฟังความคิดเห็นของผู้มีส่วนได้เสียและศึกษาผลกระทบทางสังคม เพื่อนํามาประกอบการพิจารณาก่อนออกประกาศ รวมทั้งต้องให้ผู้ด้อยโอกาสและคนพิการเข้าถึงการเป็นตัวแทน จําหน่ายสลากกินแบ่งรัฐบาลด้วย” ดังนั้น สํานักงานสลากกินแบ่งรัฐบาลจึงได้กําหนดประเภทและรูปแบบสลากกินแบ่งรัฐบาล ที่จะรับฟังความคิดในครั้งนี้ คือสลากกินแบ่งรัฐบาลตัวเลข 3 หลัก (Number 3 : N3) และสลากกินแบ่งรัฐบาล 6 หลัก (Lottery 6 : L6)
พันโท หนุน ศันสนาคม ผู้อํานวยการสํานักงานสลากกินแบ่งรัฐบาล กล่าวว่า สําหรับการจัดประชุมรับฟังความคิดเห็นและศึกษาผลกระทบทางสังคม จะจัดขึ้นอีก 4 ครั้ง ในภูมิภาคต่างๆ ได้แก่ ขอนแก่น เลย นครศรีธรรมราช และกรุงเทพมหานคร ตั้งแต่วันที่ 27 กรกฎาคม – 10 สิงหาคม 2565 สําหรับประชาชนที่สนใจ สามารถเดินทางไปร่วมแสดงความคิดเห็นในพื้นที่ดังกล่าวได้ หรือติดตามรายละเอียดเกี่ยวกับประเภทและรูปแบบสลากกินแบ่งรัฐบาล พร้อมทั้งแสดงความคิดเห็นได้ที่เว็ปไซต์สํานักงานฯ www.glo.or.th หรือ newlottery.glo.or.th ตั้งแต่บัดนี้ จนถึงวันที่ 10 สิงหาคม 2565 หลังจากนั้น สํานักงานฯ จะรวบรวมความคิดเห็น รวมทั้งผลการศึกษาผลกระทบทางสังคมในทุกมิติ ตลอดจนมาตรการต่างๆ ที่เกี่ยวข้องเสนอคณะกรรมการสลากกินแบ่งรัฐบาล และกระทรวงการคลัง เพื่อพิจารณานําเข้าที่ประชุมคณะรัฐมนตรีต่อไป
รัฐบาลไทย-ข่าวทำเนียบรัฐบาล-ธ.ก.ส. – โลตัส ร่วมจัดตลาดนัดของดีวิถีชุมชน หนุนสินค้าเกษตรกร ฝ่าวิกฤตโควิด-19 และอุทกภัย
วันพุธที่ 10 พฤศจิกายน 2564
ธ.ก.ส. – โลตัส ร่วมจัดตลาดนัดของดีวิถีชุมชน หนุนสินค้าเกษตรกร ฝ่าวิกฤตโควิด-19 และอุทกภัย
ธ.ก.ส. ร่วมกับโลตัส จัดตลาดนัดของดี วิถีชุมชน โดยรวบรวมสินค้าเกษตร ผลิตภัณฑ์และของดีจากชุมชน เพื่อช่วยเพิ่มช่องทางการจําหน่ายสินค้า สร้างอาชีพ สร้างรายได้แก่เกษตรกร วิสาหกิจชุมชน และผู้ประกอบการ SMEs เกษตร ที่ได้รับผลกระทบจากโควิด-19 และอุทกภัย
ธ.ก.ส. ร่วมกับโลตัส จัดตลาดนัดของดี วิถีชุมชน โดยรวบรวมสินค้าเกษตร ผลิตภัณฑ์และของดีจากชุมชน อาทิ น้ํามัลเบอรี่ ผ้าพื้นเมืองสําเร็จรูป มอสซาเรลล่าชีส เนื้อสเต็กโคขุน ข้าวหอมมะลิ เพื่อช่วยเพิ่มช่องทางการจําหน่ายสินค้า สร้างอาชีพ สร้างรายได้แก่เกษตรกร วิสาหกิจชุมชน และผู้ประกอบการ SMEs เกษตร ที่ได้รับผลกระทบจากการแพร่ระบาดของเชื้อไวรัสโควิด-19 และอุทกภัย มาจําหน่าย วันที่ 8 – 10 พฤศจิกายน 2564 ณ ห้างโลตัส สาขารามอินทรา
นายณรงค์ ขันติวิริยะกุล ผู้ช่วยผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส. ร่วมกับโลตัส จัดกิจกรรม “ตลาดนัดของดี วิถีชุมชน” ระหว่างวันที่ 8 – 10 พฤศจิกายน 2564 ณ ห้างโลตัส สาขารามอินทรา โดยนําผลผลิตทางการเกษตรและผลิตภัณฑ์ชุมชนจากเกษตรกรลูกค้าที่ได้รับผลกระทบจากการแพร่ระบาดของเชื้อไวรัสโควิด-19 และสถานการณ์อุทกภัย เพื่อให้เกษตรกร วิสาหกิจชุมชน และผู้ประกอบการ SMEs เกษตร ได้มีสถานที่และช่องทางในการจัดจําหน่ายสินค้า อันเป็นการเพิ่มโอกาสในการสร้างอาชีพ สร้างรายได้ และกระตุ้นให้มีเงินหมุนเวียนในระบบเศรษฐกิจ โดยในครั้งนี้มีบูธจําหน่ายสินค้า เช่น เครื่องดื่มน้ํามัลเบอรี่ แยมมัลเบอรี่ ขนมเยลลี่เบอรี่ผสมน้ําลําไย จากวิสาหกิจชุมชนกลุ่มแปรรูปผลิตภัณฑ์หม่อนไหม จังหวัดแม่ฮ่องสอน ผ้าพื้นเมืองสําเร็จรูป จากร้านแสงแก้วร้านนา จังหวัดลําพูน น้ําอ้อยอินทรีย์คั้นสด จากจังหวัดกําแพงเพชร มอสซาเรลล่าชีส คอตต้าชีส ฮาลูมีชีส จากกู๊ดเดรี่ฟาร์ม จังหวัดอุทัยธานี เนื้อสเต็กโคขุนพร้อมทาน/ แช่แข็ง จากวิสาหกิจชุมชนผู้เลี้ยงโคเนื้อไทยแบล็คโคราช จังหวัดนครราชสีมา ข้าวหอมมะลิ จากสหกรณ์การเกษตรเพื่อการตลาดลูกค้า ธ.ก.ส. (สกต.บุรีรัมย์และสุรินทร์) และหมูยอ แหนม กุนเชียง จากวิสาหกิจชุมชนธนัชพร จังหวัดนนทบุรี เป็นต้น
ทั้งนี้ เพื่อให้เป็นไปตามแนวทางการป้องกันโรคของกรมควบคุมโรค กระทรวงสาธารณสุข ได้มีการจัดเตรียมมาตรการรักษาความสะอาดที่รัดกุม มีการจัดที่นั่งและอาคารสถานที่ตามหลักการเว้นระยะห่างทางสังคม (Social Distancing) รวมทั้งการตรวจวัดอุณหภูมิก่อนเข้าใช้ตลาด การล้างมือด้วย เจลแอลกอฮอล์ การสแกน QR Code “ไทยชนะ” ในการลงทะเบียนเข้าออกตลาด การสวมใส่หน้ากากอนามัยตลอดเวลาทั้งผู้ขายและผู้ซื้อ
“ธ.ก.ส. ขอเชิญชวนพี่น้องประชาชนมาร่วมชิม ชม ช้อป สินค้าคุณภาพดีจากผู้ผลิตสู่ผู้บริโภคโดยตรง ในงานตลาดนัดของดี วิถีชุมชน วันที่ 8 - 10 พฤศจิกายน 2564 ห้างโลตัส สาขารามอินทรา เพื่อสร้างรายได้ สร้างอาชีพ และเป็นกําลังใจให้แก่เกษตรกร วิสาหกิจชุมชน และผู้ประกอบการ SMEs เกษตร ให้ก้าวผ่านวิกฤตต่างๆ โดยสามารถผลิตสินค้าคุณภาพเพื่อกระตุ้นระบบเศรษฐกิจฐานรากของประเทศต่อไป” นายณรงค์กล่าว
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เร่งดีเอสไอเร่งสอบบริษัทนำเข้ารถหรูจากอังกฤษ-อิตาลี หลังออกหมายเรียกผู้ต้องหา 24 ราย
วันพฤหัสบดีที่ 3 มีนาคม 2565
รัฐมนตรีว่าการกระทรวงยุติธรรม เร่งดีเอสไอเร่งสอบบริษัทนําเข้ารถหรูจากอังกฤษ-อิตาลี หลังออกหมายเรียกผู้ต้องหา 24 ราย
รัฐมนตรีว่าการกระทรวงยุติธรรม เร่งดีเอสไอเร่งสอบบริษัทนําเข้ารถหรูจากอังกฤษ-อิตาลี หลังออกหมายเรียกผู้ต้องหา 24 ราย แจ้งข้อหาแล้ว 5 ราย ยอมรับมีความล่าช้าเพราะมีสํานวนจํานวนมาก เผยทํากลุ่มแรกเสร็จภายในเดือนมีนาคมนี้
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึงความคืบหน้าคดีรถหรูว่า ตนได้รับรายงานความคืบหน้าจากกรมสอบสวนคดีพิเศษ (ดีเอสไอ) จากคดีทั้งหมด 1,428 คัน มูลค่าความเสียหาย 9,809 ล้านบาท ขณะนี้อยู่ในความรับผิดชอบของดีเอสไอ 575 คัน เป็นคดีพิเศษ 189 คดี สอบสวนเสร็จแล้ว 169 คดี สํานวนอยู่ระหว่างการสอบสวน 20 คดี นอกจากนี้ยังมีในส่วนที่ต้องดําเนินการอีก 385 คัน โดยแบ่งเป็น นําไปบูรณาการข้อมูลในการสืบสวนกับชุดผู้เชี่ยวชาญ 168 คัน ออกเลขสอบสวนกับกลุ่มรถนําเข้าจากอิตาลี 67 คัน กลุ่มรถนําเข้าจากอังกฤษ 24 คัน และเป็นรถที่อยู่ระหว่างตรวจสอบเพื่อมอบหมาย 126 คัน
นายสมศักดิ์ กล่าวอีกว่า และอีกส่วนจํานวน 854 คันรวม 114 คดี ได้มอบหมายผู้เชี่ยวชาญเฉพาะด้านคดีพิเศษดําเนินการ โดยบูรณาการข้อมูลในการสืบสวนร่วมกับกองปฏิบัติการคดีพิเศษภาค ขณะนี้การสอบสวนพยานในคดี ได้มีการออกหมายเรียกพยานผู้จดทะเบียนรถคนแรกไปแล้ว 742 ปาก สอบสวนไปแล้ว 90 ปาก ออกหมายเรียกผู้ต้องหาไปแล้ว 24 ราย แจ้งข้อกล่าวหา 5 ราย ซึ่งทางกลุ่มนี้ ดีเอสไอแจ้งว่าจะทําให้เสร็จภายในเดือน มี.ค.นี้
“ผมต้องยอมรับว่าเราทํางานได้ช้ากว่าที่รับปากกับสังคมไว้เพราะสํานวนมีจํานวนมาก จึงได้กําชับให้ดีเอสไอเร่งดําเนินการ เพราะคดีนี้ผ่านมานานแล้ว และเราก็ได้ให้สัญญากับสังคมว่าจะทําให้สําเร็จเมื่อครั้งที่แถลงนโยบายประจําปี หากยังติดขัดตรงไหนก็ให้บอกเพื่อหารือหาทางแก้ไข ดังนั้นเราต้องเร่งมือให้เร็วขึ้นอีก เพราะเราได้รับปากเอาไว้แล้ว เรื่องไหนถูกว่ากันตามถูก ผิดก็ว่าไปตามผิด ไม่มีการดึงเรื่องหรือกลั่นแกล้งใคร การทําทุกอย่างต้องโปร่งใส”นายสมศักดิ์ กล่าว
รัฐบาลไทย-ข่าวทำเนียบรัฐบาล-The cabinet met on March 29, 2022
วันพฤหัสบดีที่ 31 มีนาคม 2565
The cabinet met on March 29, 2022
The cabinet met on March 29, 2022
The cabinet met onMarch29, 2022. Some of the resolutions are as follows:
Title: DraftRoyal Decree issued under the Revenue Codeon Businesses Exempted from Specific Business Tax(No....) B.E.... (Exemption of specific business tax forFinancial Institutions Development Fund (FIDF))
The cabinet approved in principle the draftRoyal Decree issued under the Revenue Code on Businesses Exempted from Specific Business Tax (No. ...) B.E. ... (Exemption of specific business tax for Financial Institutions Development Fund (FIDF)), as proposed by Ministry of Finance.
Gist
The draft Royal Decree prescribes exemption of specific business tax for Financial Institutions Development Fund (FIDF).
Title: Draft Royal Decree on exemption of toll fee for Motorway No. 7 and No. 9 for a specified period (No. ...) B.E. ...
The cabinet approved the draft Royal Decree on exemption of toll fee for Motorway No. 7 and No. 9 for a specified period (No. ...) B.E. ..., as proposed by Ministry of Transport.
Gist
The draft Royal Decree prescribes exemption of toll fee for Motorway No. 7 (Bangkok-Pattayasection), and No. 9 (KanchanaphisekRd.:PhraPradaeng- BangKhaesection andPa-in- BangPhlisection) from 0001hrs of April12, 2022to 2400hrs of April 18, 2022. This is to facilitate people’s traveling during the Songkran holidays.
Title: Nomination ofPhuKraduengNational ParkandNam Nao National Park’sPhuKhiewWildlife SanctuaryasASEAN HeritageParks(AHP)
The cabinet approved the nominationofPhuKraduengNational Park and Nam Nao National Park’sPhuKhiewWildlife Sanctuary as ASEAN Heritage Parks (AHP), as proposed by Ministry of Natural Resources and Environment.
Gist
According toMinistry of Natural Resources and Environment, bothPhuKraduengNational ParkinLoeiprovince,and Nam Nao National Park’sPhuKhiewWildlifeSanctuaryinPhetchabunprovinceareuniquein theirbiodiversity and ecosystems, wilderness and outstanding values,and meets the criteria for ASEAN Heritage Parks.
At present,there are 7protected areasin Thailand that are designatedASEAN Heritage Parks: KhaoYaiNational Park,TarutaoNational Marine Park,AoPhangNga National Park,SurinIslandsand Similan Islands,KaengKrachan National Park,Hat Chao Mai National Park and Mu KoLibongislands,Mu Ko Ang Thong National Park, andKhaoSokNational Park.
​​
รัฐบาลไทย-ข่าวทำเนียบรัฐบาล-PM congratulates inscription of Kaeng Krachan Forest Complex to World Heritage List
วันพุธที่ 28 กรกฎาคม 2564
PM congratulates inscription of Kaeng Krachan Forest Complex to World Heritage List
PM congratulates inscription of Kaeng Krachan Forest Complex to World Heritage List
July 27, 2021, Government Spokesperson Anucha Burapachaisrti disclosed that Prime Minister and Defense Minister Gen. Prayut Chan-o-cha congratulatedthe inscription ofKaeng Krachan Forest Complex totheWorld Heritage List, the decision made by UNESCO atthe World Heritage Committee’s 44thsession,andordered concerned agencies to continuepromotingbalancesandconservation ofbiodiversityof theKaeng Krachan Forest Complex. The Governmentstands ready toprovide support in accordance with the international standardin order to carry on the legacy and merit of the World Heritage site to the future generations, and topromote revenue generation from conservation tourism for the benefit of the nearby communities.
According to the Government Spokesperson,theKaeng Krachan Forest Complexwas recognized forits Outstanding Universal Value,in line withitem 10 of theOperational Guidelines for the Implementation of the World Heritage Conventionwhich statesthatnominated propertiesshall“contain the most important and significant naturalhabitats for in-situ conservation of biologicaldiversity, including those containing threatenedspecies of Outstanding Universal Value from thepoint of view of science or conservation”.
Kaeng Krachan Forest Complexcovers 464,000 hectares and spans across the three provinces of Prachuap Khiri Khan, Phetchaburi, and Ratchaburi.Itisrich in biodiversity with semi-evergreen/dry evergreen, moist evergreen and some mixed deciduous forest, montane forest, and deciduous dipterocarp forest. The area has abundant birdlife, including several globally threatened species, and is home to the critically endangered Siamese Crocodile, the endangered Asiatic Wild Dog and several other vulnerable wildlife species. There are also eight resident cat species, including the endangered Tiger and Fishing Cat, the vulnerable Clouded Leopard and Marbled Cat, the Jungle Cat, and Leopard Cat.Kaeng Krachan Forest Complexalso protectsheadwaters of many important rivers such as Phetchaburi, Pranburi, and Phachi Rivers.It is the third natural heritage site after Thungyai-Huai Kha Khaeng Wildlife Sanctuaries was listed in 1991 and Dong Phayayen-Khao Yai Forest Complex in 2005, and is Thailand’s 6thsite inscribed on theWorld Heritage List.
รัฐบาลไทย-ข่าวทำเนียบรัฐบาล-กอช.ส่งเสริมช่องทางการจำหน่ายให้สมาชิกร่วมกับธนาคารออมสิน ผ่านโครงการ “ตลาดนัดออนไลน์สไตล์ GSBร่วมกับ กอช.”
วันจันทร์ที่ 4 ตุลาคม 2564
กอช.ส่งเสริมช่องทางการจําหน่ายให้สมาชิกร่วมกับธนาคารออมสิน ผ่านโครงการ “ตลาดนัดออนไลน์สไตล์ GSBร่วมกับ กอช.”
กองทุนการออมแห่งชาติ (กอช.) ร่วมกับธนาคารออมสิน ส่งเสริมช่องทางการจําหน่ายสินค้าสร้างรายได้ให้กับสมาชิก กอช. ในโครงการ“ตลาดนัดออนไลน์สไตล์ GSB ร่วมกับ กอช.” โดยลงทะเบียนฝากร้านฟรีไม่มีค่าใช้จ่ายสอบถามข้อมูลเพิ่มเติมได้ที่สายด่วนเงินออม โทร.02-049-9000
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ หรือกอช. เปิดเผยว่ากองทุนการออมแห่งชาติ (กอช.) ร่วมกับธนาคารออมสิน ส่งเสริมช่องทางการจําหน่ายสินค้าและบริการเพิ่มช่องทางออนไลน์ตามวิถีใหม่ (New Normal) ในโครงการ “ตลาดนัดออนไลน์สไตล์ GSB ร่วมกับ กอช.”เพื่อมุ่งเป้าหมายการพัฒนาที่ยั่งยืนช่วยทําการตลาดเพื่อให้เกิดรายได้ ผลักดันให้เกิดผลลัพธ์เชิงบวกที่เป็นรูปธรรมแก่สังคม ให้ผู้ประกอบการรายย่อย (พ่อค้า แม่ค้า) และวิสาหกิจชุมชน พร้อมส่งเสริมช่องทางการขายสินค้าให้แก่สมาชิก กอช. เพิ่มช่องทางประชาสัมพันธ์ร้านค้าออนไลน์ผ่านเฟซบุ๊กของทั้งสองหน่วยงานช่วยยกระดับรายได้และมีเงินออมมากขึ้น สนับสนุนการพัฒนาเศรษฐกิจฐานรากของประเทศทั้งนี้สมาชิก กอช. ที่สนใจเข้าร่วมโครงการ สามารถลงทะเบียนได้ที่เฟซบุ๊ก กอช. โดยสแกนคิวอาร์โค้ด กรอกข้อมูล พร้อมภาพสินค้าประกอบให้ครบถ้วนสอบถามข้อมูลเพิ่มเติม สายด่วนเงินออม โทร. 02-049-9000
“คุณออม รัฐช่วยออม คุณได้บํานาญ”